text: По отношение на социалния живот, Кучето е много сдържано и предпазливо, отпуска се единствено в компанията на познати хора. То често се страхува да не изпусне някой и друг благоприятен шанс. По тази причина Кучето постоянно търси нови възможности и не дава покой нито на себе си, нито на близките си. То е доста самокритично, но неговата самокритичност може да се превърне в неувереност и недоволство от себе си, а понякога и в критичност и критикарство спрямо околните. Поради това, че е мнително и подозрително, то не доверява проблемите си на околните и преживява личните си неудачи в себе си.